open-index/open-wikipedia-markdown huggingface dataset:
דן מאיו

**דן מאיו** (נולד ב-1 ביולי 1990) הוא מוזיקאי ומלחין ישראלי הידוע בעיקר בתור המתופף של ההרכב טאטרן, טריו מוזיקלי עם תמוז דקל בגיטרה ואופיר בנימין בבס.

## ביוגרפיה
מאיו גילה את אהבתו למוזיקה בגיל צעיר מאוד והחל לנגן בתופים בגיל שלוש. הוא השתתף באירועים מוזיקליים בבית הספר מגיל שש, תוך שהוא מפתח מיומנויות ולומד גם בפסנתר, סקסופון ומרימבה. הוא נשר מהתיכון כדי להתמקד בתיפוף ובמוזיקה שלו והלך ללמוד באקדמיה למוזיקה, ממנה גם נשר בסופו של דבר. הוא החל ליצור מוזיקה רוחנית ואוונגרדית בצורה עצמאית והצטרף להרכב טאטרן, לאחר שאופיר בינימינוב פנה אליו וביקש שיצטרף אליו ואל תמוז דקל לנגינה משותפת בהרכב מוזיקה אינסטרומנטלי.

בשנת 2017, זכה מאיו בתואר "המתופף הצעיר הטוב בעולם", באתר המוזיקאים הפופולרי Music Radar.

מלבד הנגינה עם להקתו טאטרן, מאיו גם הופיע לאורך השנים כמתופף עם אסתר רדא ואמנים ישראליים נוספים, כמו: קרולינה, פאנקנשטיין ורביד כחלני.

## דיסקוגרפיה
### אלבומי סוֹלוֹ
*Big Brown Eyes (2019)
*Woodhouse (live, 2020)
*Greenhouse (2022)

### עם CRuNCH 22
*CRuNCH 22  (2013)
*Alice's Adventures in Wonderland (2016)
*Lush Flush (2018)

### עם אסתר ראדה
*Ester Rada (2014)
*I Wish (2015)
*Different Eyes (2017)

### עם טאטרן
#### אלבומי אולפן
*Shvat (2014)
*Foresee (2018)
*Evermore (2024)
#### EPs
*No Sides (2017)
#### אלבומי הופעה
*Soul Ghosts (2015)
*Border View (2020)
*Merchant House (2020)
*On Hold, with Eden Ladin (2020)
*Two Days, with Eyal Talmudi (2020)
### עם dema
*love (2016)

### עם יחזקאל רז
*Zu (2018)
*Before (2020)
*Session 1  (2020)
*Tree (2020)

## קישורים חיצוניים
*

*
*

## הערות שוליים

קטגוריה:מתופפים ישראלים
קטגוריה:ישראלים שנולדו ב-1990
JCDecaux

**JCDecaux** (הגייה: ז'י-סה-דקו) היא חברת מדיה ציבורית צרפתית רב-לאומית העוסקת בפרסום באמצעות שלטי חוצות ובהצבה ותחזוקה של ריהוט רחוב. החברה פועלת בלמעלה מ־80 מדינות, והיא חברת פרסום החוצות הגדולה בעולם. מטה החברה העולמי ממוקם בניי-סיר-סן שליד פריז. החברה פועלת בישראל מאז 2008, עם זיכיונות שילוט בתל אביב, ברמת גן וברכבת הקלה בירושלים.

החברה עוסקת בפרסום על גבי שלטי חוצות בגדלים שונים, על עמודי פרסום ומסכי פרסום, וכן על גבי ריהוט רחוב כגון תחנות אוטובוס, שירותים ציבוריים ותחנות להשכרת אופניים. בחלק מהמדינות החברה מציבה שלטי פרסומת גם על גבי אוטובוסים, בתחנות רכבת קלה ובשדות תעופה.

## היסטוריה
ממוזער|תחנת אוטובוס של JCDecaux בתל אביב
החברה נוסדה ב־1964 על ידי ז'אן קלוד דקו שהגה מודל עסקי חדשני במסגרתו החברה מציבה תחנות אוטובוס בשטחי הערים ודאגה לתחזק אותן באופן שוטף, בתמורה לקבלת זיכיונות פרסום על גבי התחנות מטעם העירייה. במשך השנים החברה הציעה סוגים נוספים של ריהוט רחוב, וב־1981 הציבה לראשונה שירותים ציבוריים אוטומטיים בצרפת.

בשנת 2003 הציבה החברה בווינה מערכת להשכרת אופניים שיתופיים ובשנת 2007 זכתה במכרז להפעלת מערכת להשכרת אופניים והצבת ריהוט רחוב ברחבי העיר פריז. כיום לחברה יש צי של כ־52,000 אופניים ב־70 ערים ברחבי העולם, המופעלים תחת המותג "Cyclocity".

## בישראל
ממוזער|שלט חוצות של החברה בתל אביב
החברה החלה לפעול בישראל בשנת 2008, לאחר שזכתה במכרז להצבת שלטי חוצות וריהוט רחוב בתל אביב-יפו לתקופה של 15 שנה. הסכום שמשלמת החברה לעיריית תל אביב עבור זכויות הפרסום מוערך בכ־22 מיליון ש"ח בשנה. החברה התמודדה פעמיים במכרז על זיכיון הפרסום בנתב"ג אך לא זכתה בו. בשנת 2013 קיבלה החברה זיכיון בלעדי להצבה של ריהוט רחוב ברחבי העיר רמת גן, גם כן למשך 15 שנה. על מהלך זה נמתחה ביקורת כלפי עיריית רמת גן, משום שתנאי הסף של המכרז לא אפשרו לחברות ישראליות להתמודד בו והחברה הייתה למעשה המתמודדת היחידה במכרז. בשנת 2018 חתמה החברה על הסכם זיכיון לפרסום על מתקני הרחוב בתחנות הרכבת הקלה בירושלים ובקרונות הרכבת.

על תחנות האוטובוס שהציבה החברה בישראל נמתחה ביקורת על שאינן מותאמות לאקלים ישראל, משום שהעיצוב השקוף שלהן מאפשר חדירת אור שמש, ואף הוקמה קבוצת פייסבוק בנושא: "עוצרים את שערוריית תחנות האוטובוס בתל אביב". בנוסף, נשמעו טענות על כך שהחברה המשיכה להציג פרסומות בתחנות אוטובוס שבוטלו ולהשאירן ברחוב.
ב־2014 העלתה החברה קמפיין שילוט להעלאת המודעות להשמנת יתר בקרב ילדים. בעקבות זאת נמתחה ביקורת חריפה ונטען כי הקמפיין לועג לילדים הסובלים מהשמנה. בעקבות לחץ ציבורי שכלל גם פנייה של יו"ר הוועדה לזכויות הילד בכנסת, החברה הפסיקה את הקמפיין והסירה את השלטים.

מנכ"לית החברה בישראל היא שיר זכאי ומשרדי החברה ממוקמים בפתח תקווה.

## קישורים חיצוניים
* 

* 

## הערות שוליים

קטגוריה:חברות פרסום
קטגוריה:חברות צרפתיות
קטגוריה:חברות הנסחרות ביורונקסט
ריי וייס

**ריי וייס** (; נולד ב-20 באוגוסט 1947) הוא שחקן אמריקאי.

## ראשית חייו
וייס נולד באקרון שבאוהיו והוא ממוצא רומני, הוא למד באוניברסיטה במדינתו.

## קריירה
בשנות השישים החל לשחק באופרת הסבון "Love of Life" ששודרה ב-CBS, ב-1982 שיחק בשמונה פרקים של סדרת הטלוויזיה "דאלאס". ב-1986 שיחק במספר פרקים של סדרת ההמשך של "שושלת" – "The Colbys". הוא התפרסם כשגילם את אביה של לורה פאלמר בסדרת המתח "טווין פיקס" וחזר לתפקיד גם בסרט "טווין פיקס: אש הולכת איתי" המבוסס על הסדרה. הוא גילם את סגן נשיא ארצות הברית בסדרה "24".

ב-1987 שיחק בסרט המדע הבדיוני "רובוקופ". ב-1992 שיחק בסרט המוקומנטרי "בוב רוברטס". ב-1993 גילם סנאטור בסרט "שמש עולה". ב-2007 שיחק לצד ריצ'רד גיר בסרט "The Flock". ב-2009 שיחק בסרט הקנדי "Iodine". ב-2007 דיבב את פרי וייט בסרט "Superman: Doomsday". ב-2011 שיחק את מזכיר המדינה של ארצות הברית בסרט "אקס-מן: ההתחלה".

## חיים אישיים
הוא נשוי בשנית.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא רומני
קטגוריה:אמריקאים שנולדו ב-1947
צנטרום אייר

**צנטרום אייר** היא חברת תעופה זולה שבסיסה בטשקנט, אוזבקיסטן.

## היסטוריה
צנטרום אייר היא חברת תעופה פרטית באוזבקיסטן, המתמחה במתן הובלת נוסעים ומטענים, שהוקמה ב-18 בינואר 2023, כחלק מיוזמות ממשלה שמטרתן לשפר את איכות הנסיעות האוויריות עבור תושבי המדינה. חברת התעופה מפעילה טיסות צ'רטר וטיסות סדירות ליעדים פנימיים ובינלאומיים.

### פעילות החברה בישראל
ב-3 באפריל 2025 תחל החברה להפעיל 2 טיסות שבועיות בין נתב"ג לטשקנט.

## צי מטוסים
צי ה-A320 הראשוני כולל את המסגרת YL-GET שנחכרה מחברת התעופה הליטאית GetJet איירליינס .
נכון ליולי 2024, צי החברה הורכב מהמטוסים הבאים:

## קישורים חיצוניים

* 

* צנטרום אייר, באתר Planespotters.net

## הערות שוליים

קטגוריה:חברות אוזבקיות
קטגוריה:אוזבקיסטן: תחבורה
קטגוריה:אסיה: חברות תעופה
קטגוריה:חברות לטיסות חסך
מי שחלם

"**מי שחלם**" הוא שיר שנכתב עבור להקת גייסות השריון, ובוצע בתוכניתה התשיעית, "6 ימים בטנק", שהועלתה זמן קצר לאחר מלחמת ששת הימים בבימויה של מירי מגנוס. השיר נכתב על ידי הפזמונאי והעיתונאי דידי מנוסי והולחן על ידי יוחנן זראי.

## רקע
תוכניתה של להקת גייסות השריון ב-1967, לאחר מלחמת ששת הימים, נקראה "6 ימים בטנק", שם שהעביר מסר לציבור הקהל על ההווי הקרבי שהיה בעת מלחמת ששת הימים בקרב אנשי החיל. בין שירי התוכנית, "מי שחלם", "ליל ניצחון", "אי שם" ו"מכתב מהקייטנה". בין חברי הלהקה היו: תיקי דיין, טליה שפירא, אבי טולדנו, דורי בן זאב, עזרא דגן ואפי וייס.

### ביצועים
השיר הוקלט בביצועים רבים, בין היתר של אריק איינשטיין (שגרסתו יצאה כבי-סייד של השיר פראג), אריק לביא, יפה ירקוני, והראל סקעת. בערב יום הזיכרון תשפ"ה, 29 באפריל 2025, בוצע השיר בפתיחת משדר "שרים בכיכר" על ידי להקת "התקווה 6".

## בתרבות

* "מי שחלם -נתן שלם ויומניו", הוא ספרו של פרופ' יורם בר-גל, המתאר את חייו של נער שעלה מסלוניקי לארץ ב-1914 ומאבקיו להשתלבות בחברה הישראלית.
* בשנת 2005 הועלה המחזמר "מי שחלם" בהשראת סיפור חייו של יצחק רבין. במחזמר השתתפו בין היתר עודד תאומי, חני נחמיאס, גילה אלמגור, הראל סקעת, שולי נתן, אסף אשתר, יעל דואני, והילה זיתון.

## קישורים חיצוניים

* '''מי שחלם''', באתר הספרייה הלאומית
* '''מי שחלם''', באתר שירונט
* אקורדים לשיר '''מי שחלם''', באתר תו ישראלי
* '''מי שחלם''' / להקת גייסות השריון, בבלוג של אורי הייטנר
* תרגום השיר '''מי שחלם''' לאנגלית, באתר Hebrew Songs
* להקת גייסות השריון – 6 ימים בטנק, תוכנית ט' (1967), באתר סטריאו ומונו
* מי שחלם- להקת גייסות השריון- עם מילים, סרטון באתר יוטיוב

## הערות שוליים

קטגוריה:שירי להקות צבאיות
קטגוריה:שירי להקת גייסות השריון
קטגוריה:שירים בעברית
קטגוריה:שירים שנכתבו על ידי דידי מנוסי
קטגוריה:שירים שהולחנו על ידי יוחנן זראי
קטגוריה:שירי זיכרון חללי מערכות ישראל
קטגוריה:שירי מלחמת ששת הימים
מלחמת הכוכבים – פרק 1: אימת הפנטום (משחק וידאו)

**מלחמת הכוכבים – פרק 1: אימת הפנטום** (באנגלית: **Star Wars: Episode I – The Phantom Menace**) הוא משחק וידאו מסוג פעולה-הרפתקאות משנת 1999 אשר מבוסס על הסרט "מלחמת הכוכבים – פרק 1: אימת הפנטום". המשחק פותח על ידי חברת Big Ape Productions ופורסם על ידי חברת לוקאס ארטס במקביל ליציאה לאקרנים של הסרט במאי 1999.

המשחק זכה להצלחה מסחרית ניכרת ועד שנת 2000 נמכרו בסך הכל מעל ל-337,866 עותקים של גרסת ה-Windows של המשחק. 

## משחקיות
ימין|ממוזער| במשחק השחקן שולט בדמות בעודו משקיף עליה ממבט על
המשחק מכיל שלבים המתבססים על חלקים שונים בעלילת הסרט. השחקן שולט לאורך המשחק בדמויותיהם של הג'דיי מאסטר קווי-גון ג'ין השולייה שלו אובי-וואן קנובי, המלכה אמידלה, וקפטן פנקה (הדמויות השונות זמינות בהתאם לשלב בו משחקים). לכל דמות יש כלי נשק ויכולות ייחודיים. השלבים השונים מתרחשים בין היתר בכוכבי הלכת טאטואין, קורוסאנט ונאבו.

לאורך המשחק השחקן צריך להילחם באויבים שונים, כולל נגד דארת' מול, דרואידים של פדרציית המסחר, וחייזרים מגזעים שונים. המשחק היה ממשחקי מלחמת הכוכבים התלת-ממדיים הראשונים בהם היה ניתן לקחת חלק בדו-קרב עם חרבות אור.

בנוסף, לאורך המשחק השחקן צריך לפתור חידות שונות, ולקיים אינטראקציה עם דמות שאינם שחקנים מהם ניתן לקבל הנחיות, עימם ניתן לעסוק בסחר, ובאמצעותם ניתן לקבל גישה למשימות משנה שונות שיכולות להפוך חלקים מסוימים במשחק נגישים לשחקן.

## פיתוח
המשחק פותח על ידי חברת Big Ape Productions. המשחק השתמש באלמנטים רבים מהסרט, כולל בפסקול של הסרט ובאפקטים קוליים מהסרט. בנוסף חלק מהשחקנים הראשיים בסרט דיבבו גם את אותן הדמויות במשחק.

ב-16 בינואר 2024 יצאה לשווקים גרסה מחודשת של המשחק לקונסולות המשחקים פלייסטיישן 4 ופלייסטיישן 5. הגרסה המחודשת כללה גרפיקה משופרת ושינויים קלים בממשק על מנת להתאימו לגיימרים בהווה.

## ראו גם
* Star Wars Episode I: Racer

## קישורים חיצוניים
* 

## הערות שוליים

קטגוריה:משחקי Windows
קטגוריה:משחקי וידאו שפותחו בארצות הברית
קטגוריה:משחקי פלייסטיישן
קטגוריה:משחקי לוקאס ארטס
קטגוריה:משחקי וידאו משנת 1999
קטגוריה:מלחמת הכוכבים
פלורליזם אפיסטמולוגי

**פלורליזם אפיסטמולוגי** (באנגלית: Epistemological Pluralism), הוא מונח טרמינולוגי בפילוסופיה של המדע, המורכב משני מושגים פילוסופיים: פלורליזם, אשר משמעותו ריבוי דרכי חשיבה, ואפיסטמולוגיה, אשר משמעותה חקר היווצרות הידע. צירופן של מילים אלו יחדיו, מעניקות להן את המשמעות האיטימולוגית של ריבוי ומגוון של מתודולוגיות ותאוריות מדעיות שונות, המתאחדות כתלכיד אחד למסגרת רב ובין-תחומית לצורך מחקר.
### אפיסטמולוגיה
פלורליזם אפיסטמולוגי היא השקפה פילוסופית, הטוענת כי יצירת מדע אופטימלי, מאפשר באופן פעיל לכמה תאוריות מקבילות ומתחרות ב"אקלים המדעי", להבין ולהסביר את אותן תופעות (למשל, כלכליות, פיזיקליות, פסיכולוגיות או כימיות), ברמות שונות של ניתוח. דוגמאות לרעיונות מפורסמים לכך מההיסטוריה של המדע, הם דואליזם ובעיית גוף-נפש. זאת בניגוד לעמדה המונו-תאורטית, כדוגמת המוניזם, הגורסת שבאופן עקרוני ישנה רק תאוריה אמיתית אחת, המסוגלת בסופו של דבר להסביר קבוצה מסוימת של תופעות נחקרות.
### פלורליזם
זאת ועוד, פלורליזם אפיסטמולוגי, מכיר בכך שבכל הקשר מחקרי נתון, עשויות להיות מספר דרכים חשובות, להסביר, להבין ולדעת, אודות המציאות הנחקרת. התאמה וגמישות לריבוי אפיסטמולוגי זה, יכולה להוביל למחקר משולב, פורה ומוצלח יותר. לדוגמה, הסבר מדעי של ADHD על בסיס רדוקציה, במונחים של הנוירובילוגיה, מתמקד במנגנונים ביוכימיים הקשורים אל המוח כאלו או אחרים. זאת לעומת הסבר ברמת המאקרו של מדעי ההתנהגות, המתמקד במנגנונים פסיכו-חברתיים-תרבותיים הקשורים לאישיות ולקבוצה, שבו משתמשים להבנת השפעתן ותפקידן של פרקטיקות כיתתיות וחברתיות, כדי להסביר את ההתנהגות המוסחת של הילדים.
### שונות מדעית ובין-תחומיות מחקרית
אשר-על-כן, מרכז הכובד לקיומו של פלורליזם אפיסטמולוגי היא מסגרת אפיסטמולוגית ראויה, המתייחסת ברצינות לרעיון מדעי אשר קיימים בו הבדלים מבניים משמעותיים בין סוגים שונים של ידע, שואפת להכיל ולהסביר הבדלים אלה. ובו-זמנית, אף להסביר כיצד מיני וסוגי הידע השונים יוצרים מסגרת חשיבה בין ורב-תחומית מאוחדת כמקשה אחת, והמשפיעים בצורה ניכרת על תגליות מדעיות והתפתחות המדע.

## ראו גם
*סוציולוגיה של המדע
*פילוסופיה של מדעי החברה
*מטא-תאוריה
*סיבתיות
*מטאנרטיב

## לקריאה נוספת
* תומאס קון, **[[המבנה של מהפכות מדעיות]]**, 1977. (הגרסה האנגלית יצאה לאור ב-1962).
* קרל המפל, **פילוסופיה של מדע הטבע**, תל אביב: הוצאת האוניברסיטה הפתוחה, 1979. (הגרסה האנגלית יצאה לאור ב-1966).
* זאב בכלר, **פילוסופיה של המדע**, תל אביב: סדרת "אוניברסיטה משודרת", 1979.
* זאב בכלר, **[[שלוש מהפכות קופרניקניות]]**, הוצאת הספרים של אוניברסיטת חיפה, 1999.
* אריה וורם, **רציונליות וקדמה במדע**, תל אביב: סדרת "אוניברסיטה משודרת", 2005.
* עופר מגד, המתמטיקה והמציאות האובייקטיבית, 2011 (סיינטיפיק אמריקן ישראל).
## הערות שוליים

קטגוריה:פילוסופיה של המדע
קטגוריה:מדע וטכנולוגיה
מדע, פילוסופיה של ה
קטגוריה:מדע
בית הנבחרים של מינסוטה

**בית הנבחרים של מינסוטה** (באנגלית: **Minnesota House of Representatives**) הוא הבית התחתון בבית המחוקקים של מינסוטה. הוא פועל בשיתוף עם הסנאט של מינסוטה – הבית העליון של המדינה – כדי לגבש ולמסד חקיקה, שכפופה לאחר מכן לאישור מושל מינסוטה.

בית הנבחרים של מינסוטה, שנוסד בשנת 1858, כולל 134 חברים הנבחרים לייצג מחוזות חד-נציגיים השוכנים בגבולות מחוזות מינסוטה. חברי בית הנבחרים מכהנים כהונה בת שנתיים ללא הגבלת כהונה, כאשר כלל המושבים עומדים לבחירה אחת לשנתיים. בראש בית הנבחרים עומד יושב הראש שנבחר בידי עמיתיו לבית הנבחרים, בעוד שהנהגת המפלגות הפוליטיות מורכבת ממנהיג הרוב וממנהיג המיעוט.

בית הנבחרים של מינסוטה מתכנס באגף הצפוני של קפיטול מדינת מינסוטה שבסיינט פול. לשכות חברי בית הנבחרים וסגליהם, כמו גם רוב הדיונים בוועדות, נמצאים בבניין משרדי המדינה הסמוך.

## היסטוריה
בית הנבחרים של מינסוטה נוסד באורח רשמי ב-11 במאי 1858, כאשר מינסוטה התקבלה כמדינה ה-32 בארצות הברית. הוא החליף את בית המחוקקים הטריטוריאלי של מינסוטה. הוא קם לצד הסנאט של מינסוטה כדי ליצור את בית המחוקקים של מדינת מינסוטה, הרשות המחוקקת הדו-ביתית של המדינה.

בשנת 1913 החלו מחוקקים במינסוטה להיבחר בבחירות לא-מפלגתיות. תוך כדי אירועי בחירות וכינוסים מפלגתיים, המחוקקים זיהו עצמם כ"ליברלים" או "שמרנים". ב-1973, שינוי בחוק השיב את המפלגתיות לחברי בית הנבחרים, החל מהבחירות המקומיות במדינה שהתקיימו בנובמבר 1974.

לאחר שאושרר התיקון ה-19 לחוקת ארצות הברית ב-1920, לנשים התקבלה הכשירות החוקית להיבחר לבית המחוקקים המדינתי. בשנת 1922 נבחרו לבית הנבחרים מאבת' הרד פייג', האנה קמפפר, סו מצגר דיקי יו, והמירטל קיין.

## ההתנקשות בחברי בית המחוקקים של מינסוטה

ב-14 ביוני 2025 שני מחוקקים דמוקרטים נורו בבתיהם, יחד עם בני-זוגם: מליסה הורטמן, חברת בית הנבחרים של מינסוטה, נורתה למוות ביחד עם בעלה. , חבר הסנאט של מינסוטה, נורה ביחד עם אשתו. השניים שרדו את הירי.
## קישורים חיצוניים

* 

## הערות שוליים

מינסוטה
קטגוריה:מינסוטה: פוליטיקה
אייסה גרמן

**אייסה גרמן** (באנגלית: **Asa Germann**; נולד ב-27 בדצמבר 1997) הוא שחקן אמריקאי.

## ביוגרפיה
גרמן הוא בנם של השחקנים כריסטין מוראד וגרג גרמן, ששיחק תפקידים ראשיים בסדרות בהן "אלי מקביל" "האנטומיה של גריי".

## קריירה
גרמן החל את הקריירה שלו על הבמה בלוס אנג'לס, והופיע בהפקות תיאטרון רבות בהן Suburbia", "This is Our Youth", Orphans", ו"המעיל האדום".

בשנת 2020 הופיע גרמן בסרט הקצר "שני ילדים קטנים" בבימויו של פרבוד חושטינת.

בשנת 2022 הופיע גרמן בסדרת הטלוויזיה "דאהמר - מפלצת: סיפורו של ג'פרי דאהמר", ובסרט הקצר "קוויאר".

במאי 2022, הוא לוהק לתפקיד ראשי בסדרת גיבורי העל "דור ה-V" לצד ג'אז סינקלייר ולונדון ת'ור. הוא התאמן עם הפעלולנים ובמהלך הפקת העונה הראשונה הוא שבר את היד. הוא חזר לשחק את התפקיד בעונה הרביעית של "הבנים", לפני העונה השנייה של סדרת הטלוויזיה "דור ה-V"*.*

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
תסמונת טריאנון

ממוזער|400px|מפה המציגה את תוצאות חוזה טריאנון: בירוק בהיר שטחה של הונגריה לאחר האמנה, בירוק כהה שטחה המקורי לפי חלוקה למדינות אליהן הועבר.

**תסמונת טריאנון** (בהונגרית: **Trianon szindróma**) הוא השם שניתן לתופעה חברתית בהונגריה. התופעה מורכבת מכעס על ההשלכות של הסכם טריאנון מ-1920 והאמונה שהונגריה הייתה טובה יותר בעבר מאשר בהווה. הסכם טריאנון היה הסכם שלום שנחתם לאחר מלחמת העולם הראשונה שבעקבותיו איבדה ממלכת הונגריה כשני שלישים משטחה לטובת אוסטריה, צ'כוסלובקיה, איטליה, ממלכת יוגוסלביה, פולין ורומניה. תסמונת טריאנון עשויה להיחשב כמקבילה לאמונה ברעיון הונגריה הגדולה .

תסמונת הטריאנון הייתה רלוונטיות בעיקר מ-1920 עד 1945, עד שהמדינה נכבשה על ידי ברית המועצות והפכה למדינת לווין סובייטית. התסמונת הפכה לרלוונטית מחדש לאחר סיום קריסת מסך הברזל ב-1990 והקמת הונגריה של ימינו. בשנים האחרונות, התחושות שמלוות את תסמונת טריאנון נוצלו על ידי פוליטיקאים לאומנים בהונגריה, במיוחד על ידי מפלגת פידס, המפלגה הפוליטית השלטת במדינה (ומונהגת על ידי ראש ממשלת הונגריה, וויקטור אורבן). זה נעשה באמצעות הנצחה, הפגנות לאומניות והקמת מונומנטים הקשורים לתקופה שלפני ההסכם. לדוגמה, מאז 2010, כל 4 ביוני (יום חתימת הסכם טריאנון) נחגג בהונגריה כיום האחדות הלאומית, שאושר במקור בתקווה לקרב את הונגריה לפזורה ההונגרית המתגוררת מחוץ למדינה (ומתגוררת לרוב במדינות כמו סלובקיה, רומניה וסרביה).

התקשורת ההונגרית גם העלתה כי תסמונת טריאנון נמצאת גם ברומניה, בקרב פוליטיקאים לאומנים. ככל שהתקרב יום השנה המאה לחתימת האמנה, גדלו הכתבות על האמנה בתקשורת הרומנית. יתר על כן, הפוליטיקאי הרומני, טיטוס קורלציאן דחף להכרזת ה-4 ביוני כ"יום הסכם טריאנון" ברומניה כדי לחגוג את איחוד טרנסילבניה עם המדינה. יום זה הוכרז ביום לאומי סופו של דבר ב-18 בנובמבר 2020 על ידי נשיא רומניה, קלאוס יוהאניס.

## הערות שוליים

קטגוריה:אירדנטיות
קטגוריה:הונגריה: פוליטיקה
מרטון דרדאי

**מרטון דרדאי** (בהונגרית: **Márton Dárdai**; נולד ב-12 בפברואר 2002) הוא כדורגלן הונגרי המשחק בעמדת הבלם בהרטה ברלין. אביו הוא כדורגלן העבר פאל דרדאי.

## קריירת מועדונים
דרדאי נולד בברלין בירת גרמניה להורים ממוצא הונגרי. הוא התחיל לשחק כדורגל בקבוצות כדורגל מקומיות עד שבגיל 10 הצטרף להרטה ברלין. ב-7 בנובמבר 2020 ערך את הופעת הבכורה המקצועית שלו בקבוצה הבוגרת בניצחון 0-3 נגד אאוגסבורג.

## קריירה בינלאומית
בצעירותו, שיחק בנבחרות הצעירות של גרמניה.

ב-22 בינואר 2024 הודיע כי בכוונתו לייצג את הונגריה. ב-22 במרץ ערך את הופעת הבכורה שלו בנבחרת במשחק נגד  וכף הבקיע את שער הבכורה שלו במשחק זה. נכלל בסגל הנבחרת לקראת יורו 2024.

## קישורים חיצוניים

קטגוריה:כדורגלנים גרמנים
קטגוריה:כדורגלנים הונגרים
קטגוריה:בלמי כדורגל גרמנים
קטגוריה:בלמי כדורגל הונגרים
קטגוריה:ברלין: כדורגלנים
קטגוריה:כדורגלני הרטה ברלין
קטגוריה:כדורגלני נבחרת הונגריה
קטגוריה:כדורגלני יורו 2024
קטגוריה:גרמנים שנולדו ב-2002
אליהו דרבקין

הרב **אליהו ירוחם דרבקין** (י"ז בכסלו ה'תרס"ז, 4 בדצמבר 1906 – י"ג בסיוון ה'תשמ"ה, 2 ביוני 1985) היה רב המושבה רמתיים – הוד השרון, במשך כ-46 שנה.

## ביוגרפיה
נולד בבוברויסק לאביו הרב צבי דרבקין ושרה לאה בת הרב נתן רובין, שכיהן כרב באחד מבתי הכנסת בעיר. לאחר פטירת סבו מילא אביו את מקומו ברבנות. 

למד בישיבת בית יוסף "נובהרדוק" בהומל ובביאליסטוק, שם למד אצל הסבא מנובהרדוק וחתנו הרב אברהם יפה'ן, ובישיבת קלצק אצל הרב איסר זלמן מלצר וחתנו הרב אהרן קוטלר. בשנת ה'תרפ"ה לערך נסע לברנוביץ' לצורך סידור אשרת עלייה לארץ ישראל, שם למד במחיצת הרב אלחנן וסרמן במשך כחצי שנה. בשנת ה'תרפ"ו עלה ארצה ולמד בישיבת כנסת ישראל בחברון. בשנת ה'תרפ"ט עלה אביו והצטרף אליו לחברון, אולם חודשים מספר אחר כך נרצח בטבח חברון בפרעות תרפ"ט. לאחר הפרעות המשיך ללמוד עוד כשנתיים בישיבת חברון שעברה לירושלים, ולאחר נישואיו למד בישיבת היכל התלמוד בתל אביב למשך כחמש שנים. נסמך על ידי הרב איסר זלמן מלצר, שאצלו למד עוד בישיבת קלצק.

בשנת 1936 נבחר לרב במושבה רמתיים שבשרון. הוא ייסד מקווה טהרה, הקים מבנה קבע לבית הכנסת וקופת גמ"ח להלוואות, נלחם בחילולי השבת ברמתיים ומושבי הסביבה ובאימוץ נוהגים רפורמיים בבית הכנסת, ייסד "חבורת ש"ס" ללימוד תלמוד בעיון ושיעורי תורה נוספים למבוגרים ולנוער, ופיקח על הכשרות למשקים החקלאיים. הוא העניק שירותי דת גם ליישובי הסביבה, בהם כפר הדר, כפר מל"ל, רמות השבים וירקונה. בתפקיד זה כיהן כ-45 שנים. לאחר שרמתיים וכפר הדר התאחדו עם מושבות סמוכות והפכו לעיר הוד השרון, כיהן כרב העיר לצד רבה של מגדיאל, פרץ אריאל. בשנת 1982 עבר לבני ברק.

היה ממייסדי אגודת הרבנים בנשיאות הרב איסר יהודה אונטרמן והרב ראובן כץ, והיה חבר הוועד הפועל שלה. כמו כן, היה חבר הוועד הפועל של הארגון הארצי למען שמירת השבת.

נפטר בי"ג בסיון ה'תשמ"ה (2 ביוני 1985) ונקבר בבית הקברות פוניבז'.

## משפחתו
בשנת ה'תרצ"א נשא לאישה את חנה בת הרב מרדכי רלב"ג, נכדת הרב אליעזר דן רלב"ג, ונינת הרב יהוסף שווארץ.

בניו:
* הרב צבי דרבקין - ראש ישיבת גרודנא באר יעקב וחבר מועצת גדולי התורה של דגל התורה.
* הרב שמואל הלל דרבקין - מנהל רוחני בישיבת שארית יוסף בבאר יעקב.
* הרב אליעזר דן דרבקין - ראש כולל "תפארת ישראל" ורב קהילת "שבת אחים – אהל יעקב", בבני ברק, נשיא ומייסד ישיבת "גבעת רוקח" לצעירים.
* שרה, אשת הרב ברוך ויסבקר - ראש ישיבת בית מתתיהו בבני ברק וישיבת מאור יצחק בחמ"ד, חבר מועצת גדולי התורה של דגל התורה. בנו הוא הרב צבי ויסבקר המכהן תחתיו כראש ישיבת בית מתתיהו. 

## ספרו
* **ביכורי אליהו** - חידושים וביאורים בעניינים שונים בש"ס, רמב"ם, טור ושולחן ערוך.
* **חזון אליהו** - נאומים ודרשות למועדים. כולל קונטרס בית אליהו - חידושים וביאורי סוגיות ממנו ומבניו וחתנו.

## לקריאה נוספת
* : פרקי חיים והנהגות של אבינו סבנו הגאון הגדול הרב אליהו ירוחם בן הגאון רבי צבי הי"ד דרבקין זצ"ל", בהוצאת המשפחה (פנימי),

## קישורים חיצוניים
* 
*

## הערות שוליים

קטגוריה:רבני ערים בישראל
קטגוריה:הוד השרון: רבנים
קטגוריה:רבני מושבות
קטגוריה:בוגרי ישיבות נובהרדוק
קטגוריה:בוגרי ישיבת סלוצק-קלצק
קטגוריה:בוגרי ישיבת חברון כנסת ישראל
קטגוריה:בוגרי היכל התלמוד
קטגוריה:משפחת רלב"ג
קטגוריה:יתומי פעולות האיבה
קטגוריה:אישים הקבורים בבית הקברות פוניבז'
קטגוריה:ישראלים ילידי האימפריה הרוסית
קטגוריה:ישראלים שנולדו ב-1906
קטגוריה:ישראלים שנפטרו ב-1985
חברה מושלמת

**חברה מושלמת** (באנגלית: **Companion**) הוא סרט מותחן פסיכולוגי אמריקאי שבוים על ידי דרו הנקוק ועל פי תסריטו. בסרט מככבים סופי תאצ'ר, ג'ק קווייד, לוקאס גייג', מייגן סורי, הארווי גיין ורופרט פרנד.

הסרט עלה לאקרנים בישראל ב-30 בינואר 2025, וארצות הברית ב-31 בינואר 2025, בהפצת אולפני האחים וורנר.

## תקציר העלילה
עלילת הסרט מתמקדת בג'וש ובת זוגו איריס אשר נוסעים יחד עם חברים לחופשת סוף שבוע באחוזה של מילארדר הממוקמת על שפת אגם. במהלך השהות באחוזה מתגלה שאיריס היא למעשה רובוט מתקדם עם בינה מלאכותית אשר תוכנתה כך שהיא תתפקד כבת הזוג האידיאלית עבור ג'וש. מותו הפתאומי של המילארדר מוביל לשרשרת אירועים בלתי צפויים.

## צוות השחקנים הראשי
* סופי תאצ'ר – **איריס**
* ג'ק קווייד – **ג'וש**
* לוקאס גייג' – **פטריק**
* מייגן סורי – **קאט**
* הארווי גיין – **אלי**
* רופרט פרנד – **סרגיי**

## הפקה
### פיתוח
בפברואר 2023 דווח כי דרו הנקוק החל בעבודות בימוי ותסריט, ובנוסף נמסר כי זאק קרגר, רוי לי, .J.D ליפשיץ רפאל מרגלוס ישמשו כמפיקים בפועל.

### ליהוק
במאי 2023 הוכרז כי ג'ק קווייד לוהק לגילום התפקיד הראשי. ביוני 2023 נמסר כי סופי תאצ'ר, לוקאס גייג', הארווי גיין, מייגן סורי ורופרט פרנד הצטרפו למצבת השחקנים.

### צילום
בדצמבר 2023 הסתיימו צילומי הסרט.

## הפצה
ב-10 בינואר 2025 עתיד "חברה מושלמת" לעלות לאקרנים בארצות הברית, וב-9 בינואר 2025 בישראל בפורמט ה-IMAX.

## ביקורות
הסרט דורג במקום הרביעי ברשימת סרטי האימה הטובים ביותר לשנת 2025 של מגזין "וראייטי".

## קישורים חיצוניים

* 

*

## הערות שוליים

קטגוריה:סרטים אמריקאיים משנת 2025
קטגוריה:סרטי ניו ליין סינמה
קטגוריה:סרטי האחים וורנר
עץ הטנאקה

**עץ הטנאקה** (שם מדעי: *Limonia Acidissima*; ידוע גם בשם הלימון הכי חמוץ וכן תפוח הפילים) הוא עץ המשמש בבישול וברפואה מסורתית בדרום אסיה. 
שמאל|ממוזער|350px|'''שתילי עץ הטנאקה'''
שמאל|ממוזער|350px|'''בולי עץ הטנאקה בשוק'''
שמאל|ממוזער|350px|'''משחת עץ הטנאקה על פני הבורמזים'''
העץ ממשפחת הפיגמיים, רב שנתי וגדל בעיקר במיאנמר, הודו, סרי לנקה ופקיסטן. העץ יכול להגיע לגובה של 9 מטר והשימוש בו נעשה לאחר שהתיישן 35 שנה.

ישנם שימושים רבים לפרי העץ ולקליפת הגזע שלו.

### שימושים בפרי עץ הטנאקה
הפרי משמש לבישול ולהכנת תרופות. לפרי יש תכונות נוגדות חיידקים, אנטי דלקתיות ונוגדות חמצון.
* **בישול**:

לפרי יש טעם חמוץ-מתוק והוא עשיר בוויטמין c וסיבים תזונתיים. נוהגים לכתוש את הפרי ומהעיסה מכינים משקאות, ריבות, מרקים וצ'אטני.
* **רפואה מסורתית**:

בשל החומרים האנטי דלקתיים משתמשים בפרי לטיפול בזיהומים ודלקות.

עיסת הפרי משמשת לטיפול בהפרעות במערכת העיכול, שלשול ועצירות.

התרכובות הכימיות (פוליפנולים) בפרי משמשות להגנה על הגוף מפני נזקי חמצון הנגרמים מרדיקלים חופשיים.

### שימושים בקליפת גזע העץ
במיאנמר מכינים אבקה וממנה מכינים תכשירים קוסמטיים לטיפול בעור, הגנה מפני השמש, הבהרת העור וריפוי זיהומים ופטריות. השימוש בטנאקה הוא ברפואה המסורתית אך מחקרים רבים ברחבי העולם תומכים ביכולת הריפוי שלו.

##### הכנת המשחה
טוחנים את קליפות בולי העץ, גבעולים ושורשים על גבי אבן גרניט עגולה ושטוחה הקרויה "קיאוק פיין" יחד עם מעט מים. לשיפור ההמסה של האבקה מוסיפים חומרים כמו אלכוהול. המשחה בעלת צבע לבן-צהוב והיא נמרחת על עור הפנים או הגוף, התערובת מתייבשת, מגנה ומרפאה את העור. נהוג במיאנמר, בכל שכבות האוכלוסייה, נשים, גברים וילדים למרוח את משחת הטנאקה.

##### תכונות המשחה ושימושים
האבקה מכילה מרכיבים פעילים כמו קומרין ומרמסין שלהם תכונות אנטי דלקתיות ונוגדות חיידקים.

העיסה נמרחת על הפנים והגוף להגנה מפני קרינת UV ולשמירה על קירור ורעננות העור במזג אוויר החם במיאנמר. המשחה טובה לטיפול ומניעת אקנה, להקלה על גירוד, הפחתת צלקות, לריכוך והחלקת העור, להאטת תהליך הזדקנות העור ולהעלאת ייצור האלסטין והקולגן שבעור. המשחה משמשת גם כהגנה מפני עקיצות היתושים.

המשחה הנמרחת על הפנים בצורה עגולה אך לעיתים מעוצבת כעלים.

##### היסטוריה
המסורת של מריחת משחת הטנאקה ידועה בספרות מהמאה ה-14, אך עדות לשימוש באבן הטחינה, כבר לפני 2,000 שנה, התגלתה בחפירות שנעשו ליד ראנגון, בירת מיאנמר, בעקבות רעידת אדמה בשנת 1930.

הפנים המצוירות של הנשים הבורמזיות תוארו בספרו של ג'ורג' אורוול "הימים הבורמזיים".

## ראו גם
* תפוח הפילים

## קישורים חיצוניים

## הערות שוליים

קטגוריה:רפואה אלטרנטיבית
קטגוריה:צמחי מרפא
קטגוריה:עור
מרכוס בינגהאם

**מרכוס ג'רום בינגהאם הבן** (באנגלית: **Marcus Jerome Bingham Junior**; נולד ב-14 ביולי 2000) הוא כדורסלן אמריקאי המשחק בעמדת הסנטר באוניקס קאזאן מהליגה המאוחדת של VTB.

## קריירת תיכונים ומכללות
בינגהאם למד בשנתיים הראשונות של בית הספר התיכון בתיכון סנטרל ובתיכון אוטווה הילס בעיר הולדתו גרנד ראפידס, מישיגן, אך לא שיחק כדורסל אף על פי שגובהו היה 1.88 מטרים. במהלך השנתיים הללו הוא לא עשה שיעורי בית והחזיק בציונים נמוכים במיוחד, ולכן אימו אילצה אותו לעבור לבית הספור הקתולי המרכזי בעיר. הוא שיפר את ציוניו ושיחק בקבוצת הכדורסל של בית הספר, ובשנתו האחרונה העמיד ממוצעים של 21 נקודות, 11 ריבאונדים, 4 חסימות ושני אסיסטים למשחק. הוא מועמד לפרס "מר כדורסל" של מישיגן וזכה בתואר שחקן השנה של גרנד ראפידס.

בינגהאם התחייב לשחק כדורסל מכללות באוניברסיטת המדינה של מישיגן, על אף הצעות מאוניברסיטת פיטסבורג, אוניברסיטת פרדו, אוניברסיטת המדינה של אוהיו ואוניברסיטת וושינגטון.

לבינגהאם היה תפקיד מוגבל בעונתו הראשונה במישיגן סטייט, כששיחק בסך הכל 83 דקות בכל העונה (כ-3.6 דקות בממוצע למשחק). עם זאת, בשנים הבאות קיבל יותר דקות ורשם ממוצעים 3.5 נקודות, 3.6 ריבאונדים ו-1.4 חסימות למשחק בשנתו השנייה ו-3.5 נקודות, 3.2 ריבאונדים ו-1.4 חסימות למשחק בשנתו השלישית. בשנתו האחרונה במכללות הוא חווה שנת פריצה והפך לסנטר הפותח של הקבוצה. בעונת 2021/22 הוא העמיד ממוצעים של 9.3 נקודות, 6.3 ריבאונדים ו-2.2 חסימות למשחק.

ב-31 במרץ 2022 הכריז בינגהאם על מועמדותו לדראפט ה-NBA.

## קריירה מקצועית
בינגהאם לא נבחר בדראפט ה-NBA 2022 ובספטמבר 2022 חתם בדאלאס מאבריקס, במדיה שיחק בליגת הקיץ של ה-NBA. הוא שוחרר ב-13 באוקטובר וחתם בקבוצת ליגת הפיתוח של דאלאס, טקסס לג'נדס. בנובמבר 2022 נפצע בינגהאם וסיים את העונה לפני שערך את הופעת הבכורה שלו בקבוצה.

ב-24 ביולי 2023 חתם בינגהאם בהפועל חיפה מליגת העל בכדורסל. הוא היה היחיד מבין השחקנים הזרים של הקבוצה שחזר לאחר דחיית הליגה בשל פרוץ מלחמת חרבות ברזל. בנובמבר 2023, זמן קצר לפני פתיחת עונת , הוא נפצע שנית ונראה שסיים את העונה, אך כבר בפברואר 2024 חזר לשחק ורשם 8 נקודות ו-8 ריבאונדים בניצחון 85–78 על הפועל ירושלים. ב-6 מאי 2024 רשם בינגהאם 22 נקודות ו-27 ריבאונדים, מהם 11 בהתקפה, בניצחון 91–86 על הפועל באר שבע דימונה. בכך שבר את שיאו של אייזק רוזפלט מ-2014, שעמד על 26 כדורים חוזרים.

ב-23 ביולי 2024 חתם בינגהאם בהפועל חולון מליגת העל וליגת האלופות בכדורסל, אותה אימן גיא גודס שהדריך אותו בחיפה. הוא נבחר למצטיין המחזור השני בעונת  בליגת העל לאחר שקלע 27 נקודות עם 10 מ-10 מהשדה ו-7 ריבאונדים בניצחון 89–71 על קבוצתו לשעבר הפועל חיפה.

ב-27 בנובמבר 2024 חתם בינגהאם בהפועל תל אביב מליגת העל, ובהמשך העונה זכה עמה ביורוקאפ.

ב-1 ביולי 2025 הוא שוחרר מהקבוצה, וכעבור שבוע חתם באוניקס קאזאן הרוסית מהליגה המאוחדת של VTB. באוקטובר 2025 נבחר למצטיין החודש של עונת 2025/26 בליגה.

## קישורים חיצוניים

*פרופיל, באתר פיב"א
*פרופיל, באתר מנהלת ליגת העל בכדורסל
*

## הערות שוליים

קטגוריה:אמריקאים ילידי מישיגן
קטגוריה:גרנד ראפידס: אישים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:סנטרים (כדורסל)
קטגוריה:כדורסלני אוניברסיטת המדינה של מישיגן
קטגוריה:כדורסלני הפועל חיפה
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני אוניקס קאזאן
קטגוריה:ספורטאים אמריקאים בישראל
קטגוריה:אמריקאים שנולדו ב-2000
קרם חמאה

**קרם חמאה** הוא קרם המבוסס על חמאה מוקצפת עם אבקת סוכר. לקרם חמאה מרקם חלק ויציב ולכן הוא שימושי מאוד במגדנאות לקישוט ולציפוי מנות, כמו גם למילוי כקרמים אחרים.

קרם חמאה ניתן להכנה בטעמים שונים - הנפוצים בהם הם וניל ושוקולד, וכן ניתן להעניק לו כל צבע באמצעות צבעי מאכל. הקרם קל מאוד למריחה ולזילוף ושומר על צורתו לאחר ישומו. מאכלים המכילים קרם חמאה מומלץ לשמור בקירור אך להגיש בטמפרטורת חדר, היות שבקירור הקרם מתמצק ומאבד את מרקמו.

## גרסאות
המתכון הבסיסי של הקרם הוא הקצפה של חמאה בטמפרטורת החדר ואבקת סוכר ביחס משקל של 2:1 (כלומר 2 גרם סוכר על כל גרם חמאה).
* פרווה - החלפת החמאה במרגרינה.
* אמריקאי - תוספת חלב או שמנת מתוקה ותמצית וניל.
* שווייצרי - הקצפה עם חלבוני ביצה על באן מארי.
* איטלקי - כמו השווייצרי, אבקת הסוכר מוחלפת בסירופ סוכר.
* צרפתי (Pâte à bombe) - הקצפה עם חלמוני ביצה.
* **קרם מוסלין** - שילוב של קרם חמאה עם חביצה.
* בעוגת קטיפה אדומה נעשה שימוש בקרם הכולל מעין רביכה של קמח וחלב.

מלבד וניל ושוקולד, טעמים נוספים שמקובל להוסיף לקרם חמאה הם תות שדה, אגוזים שונים כפקאן, לוז, ערמונים, שקדים ופיסטוק, קפה וקרמל.

## קישורים חיצוניים

* קרם חמאה באתר foodsdictionary

## הערות שוליים

קטגוריה:מגדנאות
קטגוריה:מאכלי חלב
קטגוריה:חמאה
חמאה
מישהו פעם (שיר)

"**מישהו פעם**" הוא שיר של הזמר הישראלי עברי לידר. השיר נכתב והולחן על ידי לידר והופק בידי יועד נבו. הוא יצא לאור ב-6 במאי 2012 ונכלל באלבום האולפן השביעי של לידר, "מישהו פעם", מאוגוסט 2012.

## רקע ויצירה
השיר נכתב והולחן על ידי לידר והופק בידי יועד נבו. במהלך ריאיון סיפר לידר:

השיר יצא לאור ב-6 במאי 2012 ונכלל כשיר הנושא של אלבום האולפן השביעי של לידר, "מישהו פעם", מאוגוסט 2012.

## קבלה
על פי עמי פרידמן מאתר nrg זהו שיר "עברי לידר קלאסי", המהווה שילוב בין השיר "מלטף ומשקר" ל"זה לא אותו דבר". רע כהן מ-nrg תיאר את השיר בתור בלדה אשר מתאימה לסרט של איתן פוקס.

## וידאו קליפ
הווידאו קליפ בוים על ידי יריב בראל, צולם בידי זיו ברקוביץ ויצא לאור ביום צאת השיר. נכון לספטמבר 2025, לשיר יש למעלה מ-11 מיליון צפיות ביוטיוב.

## קאבר קמפיין ארגוני להט"ב

ב-6 ביוני 2023, כחלק מקמפיין תמיכה בנראות לקהילה הגאה ובביטחון הלהט"ב בישראל בשיתוף של טיקטוק עם האגודה למען הלהט"ב בישראל, ארגון הנוער הגאה איגי, ארגון חוש"ן, קבוצת פובליסיס ויועץ התקשורת שלומי לאופר, יצאה לאור גרסת קאבר לשיר עם מילים אשר מתארות את התמדדותם של קהילת הלהט"ב, כגון: . בווידאו קליפ של הקאבר מככבים מגוון להט"בים וכן עברי לידר עצמו.

## מיקומי שיא

## קישורים חיצוניים

## הערות שוליים

קטגוריה:סינגלים מ-2023
קטגוריה:שירי עברי לידר
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:סינגלים בהוצאת הליקון
הסנאט של מינסוטה

**הסנאט של מינסוטה** (באנגלית: **Minnesota Senate**) הוא הבית העליון בבית המחוקקים של מינסוטה. עם 67 חברים, מחצית מכמות חברי בית הנבחרים של מינסוטה, זהו הבית העליון הגדול ביותר בכל בית מחוקקים במדינות ארצות הברית. מליאת הסנאט מתכנסת באגף המערבי של קפיטול מדינת מינסוטה שבסיינט פול. דיוני הוועדות, כמו גם משרדי הסנאטורים וסגל הסנאט, ממוקמים צפונית לקפיטול המדינה במשכן הסנאט של מינסוטה. כל חבר בסנאט של מינסוטה מייצג כ-80,000 בוחרים.

## היסטוריה
הסנאט של מינסוטה ערך את ישיבתו הראשונה ב-2 בדצמבר 1857.

## סמכויות
בנוסף לסמכויות החקיקה שלו, מינויים מסוימים שמבצע מושל מינסוטה כפופים לעצת הסנאט ולהסכמתו. מכיוון שחוק המדינה קובע מאות תקנים של פקידים ברשות המבצעת, הרוב המכריע של פקידים אלה מכהן ללא אישור הסנאט; רק במקרים נדירים הסנאט דוחה מינויים. היא דחתה רק תשעה מינויים של פקידים מאז שנת 2000.

## בחירות
כל מחוז בחירה בסנאט מכיל שני מחוזות בחירה מקבילים מבית הנבחרים הממוספרים באותיות A ו-B (לדוגמה, מחוז הסנאט 41 מכיל את מחוזות הבית 41A ו-41B). חוקת מינסוטה אוסרת על מחוזות בבית הנבחרים להתפרש על יותר ממחוז בחירה אחד בסנאט.

על מנת להיערך לאיחוד מחדש של מחוזות בחירה אחת לעשור, הסנאטורים מתמודדים בעשר שנים במערכת בחירות אחת לתקופת כהונה בודדת בת שנתיים, ולאחר מכן לשני קדנציות בנות ארבע שנים כל אחת. סנאטורים נבחרים לכהונה של ארבע שנים בשנים המסתיימות ב-2 ו-6, ולקדנציה של שנתיים בשנים המסתיימות ב-0. מחוזות הבחירה במינסוטה משתנים אחת לעשור לאחר שמתבצע מפקד האוכלוסין של ארצות הברית.

## הנהגה
מאז הקמת המדינה ועד 1972 היה סגן המושל נשיא הסנאט. ב-1972 אישרו הבוחרים תיקון חוקתי שקבע שהסנאט יבחר בעצמו את הנשיא החל מינואר 1973. הנשיא, העומד בראש ההליכים הרשמיים בסנאט, משמש גם כפרלמנטר ומפקח על מזכיר הסנאט. מנהיג הרוב אחראי על ניהול ותכלול סדר היום של הסנאט ומפקח על סגל מפלגתו. כל סיעה בוחרת את מנהיגהּ שלה כמו גם את סגנו.

## ההתנקשות בחברי בית המחוקקים של מינסוטה

ב-14 ביוני 2025 שני מחוקקים דמוקרטים נורו בבתיהם, יחד עם בני-זוגם: מליסה הורטמן, חברת בית הנבחרים של מינסוטה, נורתה למוות ביחד עם בעלה. , חבר הסנאט של מינסוטה, נורה ביחד עם אשתו. השניים שרדו את הירי.

## קישורים חיצוניים

* 

## הערות שוליים

מינסוטה
סנאט
ביז איירליינס

**ביז איירליינס** הייתה חברה לטיסות חסך אוקראינית, שהחלה לפעול במרץ 2021. המשרד הראשי שלה היה בקייב.

## היסטוריה
חברת התעופה הוקמה בסוף 2019. חברת התעופה קיבלה את תעודת מפעיל האוויר (AOC) שלה במרץ 2021. היא הפעילה טיסות סדירות ושכר בעלות נמוכה מאוקראינה ליוון, קפריסין, בולגריה, מצרים, טורקיה, גאורגיה, ארמניה, מונטנגרו וספרד עם 4 מטוסים ותכננו להגדיל את גודל הצי לשישה מטוסים ב-2022.

ב-29 באפריל 2021, חברת התעופה הפעילה את הטיסה הסדירה הראשונה שלה: מקייב לירוואן. עקב החוק הצבאי בשטחה של אוקראינה וסגירת המרחב האווירי של אוקראינה, בוטלו כל הטיסות מ-24 בפברואר 2022. ה-AOC של חברת התעופה בוטל מאוחר יותר בקיץ 2022 בגלל שלא היה לחברת התעופה כל מטוס.
בשנת 2024, המותג ביז התחדש תחת רישיון תעופה רומנית שבסיסה בבוקרשט, רומניה. הסניף האוקראיני של המותג ביז מושעה עד לסיום הסכסוך הצבאי במדינה ולפתיחה מחדש של המרחב האווירי האוקראיני. החברה הודיעה כי תשיק מספר קווים מבוקרשט, סוצ'אבה ומקישינב ליעדים ביוון, איטליה, גרמניה וישראל בקיץ 2024, תוך שימוש באיירבוס A320, בניגוד למודל העסקי הקודם שהסתמך באופן בלעדי על הבואינג 737-800.

ב-14 בינואר 2025, השעתה רשות התעופה האזרחית הרומנית את רישיון המפעיל האווירי של חברת התעופה, לאחר שזו השעתה את פעילות טיסותיה בדצמבר 2024. על פי הדיווחים, ההשעיה נבעה מקשיים בתשלום הצוות, שכן מספר הנוסעים היה נמוך מהצפוי. הרישיון בוטל מאוחר יותר ב-1 בפברואר 2025.

### פעילות החברה בישראל
החברה הפעילה מאוגוסט 2024 טיסות מנתב"ג לבוקרשט ולסוצ'אבה, באמצעות מטוסי איירבוס A320-232.

## צי מטוסים
[ממוזער|מטוס [בואינג 737-800 של ביז איירליינס]]
נכון לאוגוסט 2024 החברה הפעילה את המטוסים הבאים:

## קישורים חיצוניים

## הערות שוליים

קטגוריה:חברות לטיסות חסך
קטגוריה:חברות תעופה אוקראיניות
קטגוריה:חברות תעופה רומניות
קטגוריה:חברות תעופה שנסגרו
Titanic: Adventure Out of Time

**Titanic: Adventure Out of Time** הוא משחק הרפתקאות מסוג הצבע והקלק משנת 1996 אשר פותח על ידי חברץ CyberFlix ויצא במקור למערכות ההפעלה Windows ו-MacOS. המשחק מאפשר לשחקן לחקור שחזור דיגיטלי מדויק של אוניית הפאר טיטניק בעלילה המשלב אירועים היסטוריים עם אירועים בדיוניים.

## תקציר העלילה
במשחק השחקן מגלם את הסוכן החשאי הבריטי פרנק קרלסון אשר נשלח אחורה בזמן משנת 1942 ל-14 באפריל 1912, ללילה בו הטיטניק פגעה בקרחון וטבעה, במטרה לשנות אירוע מסוים על הטיטניק אשר יוביל לקיומן של מלחמת העולם הראשונה, המהפכה הרוסית ומלחמת העולם השנייה.

במהלך המשחק השחקן חייב לחקור אזורים שונים ברחבי האונייה ולהשיג ארבעה פריטים ספציפיים - ציור, מחברת, שרשרת, ומכתב, כאשר כל אחד מאותם הפריטים הספציפיים קשור לאירוע היסטורי שישפיע רבות על המאה ה-20.

## משחקיות
ממוזער|צילום מסך מתוך המשחק
זהו משחק הרפתקאות המשוחק מגוף ראשון והוא מכיל ממשק הצבעה והקלקה כאשר השחקן מסוגל לשוטט ברחבי הטיטניק בסביבת תלת־ממדית מציאותית, לקיים אינטראקציה עם דמויות היסטוריות ובדיוניות ברחבי האונייה, ולפתור חידות על מנת להתקדם במשחק.

המטרה העיקרית של השחקן היא להשלים משימות שונות ברחבי האוניה, כולל איסוף פריטים מסוימים, וקיום שיחות עם דמויות מסוימות. בעוד שבתחילת המשחק העלילה מתקדמת רק כאשר מבוצעים משימות מסוימות, ברגע שהמשחק מגיע לנקודה בה הטיטניק מתחילה לשקוע מתחיל מרוץ נגד הזמן להשלים מטרות מסוימות לפני שהאוניה תשקע לחלוטין. אירועים ספיצפיים מתרחשים ברחבי האונייה על בסיס הזמן שחולף בעת שמשחקים במשחק.

המשחק מכיל בסך הכל 8 סופים אפשריים, אשר נקבעים בהתאם לפעולות השחקן במשחק. בכולם פרט לאחד דמות השחקן נהרגת. לא ניתן להציל את הטיטניק עצמה מגורלה באף אחת מהסופים האפשריים במשחק.

בנוסף, המשחק מכיל גם מצב הנקרא "Ship's tour" אשר מאפשר לסייר ברחבי הטיטניק בצורה לא ליניארית ולהאזין לתיאורים שונים אודות הטיטניק, צוות האונייה, והנוסעים באונייה, וכמו גם אודות הלילה בו הטיטניק טבעה.

## פיתוח
המשחק פותח על ידי חברת CyberFlix. המפתחים ערכו מחקר מקיף אודות הטיטניק על מנת לספק לשחקן חוויה מציאותית, הן מבחינת ויזואלית והן מבחינת דיוק היסטורי.

המשחק השתמש במנוע ה-DreamFactory הקנייני של חברת CyberFlix אשר אפשר להציג גרפיקה תלת-ממדית שעברה רינדור מבעוד מועד.

## קישורים חיצוניים
* האתר הרשמי מתוך ארכיון האינטרנט
* 

## הערות שוליים

קטגוריה:משחקי Windows
קטגוריה:משחקי וידאו שפותחו בארצות הברית
קטגוריה:משחקי הרפתקה ממוחשבים
קטגוריה:משחקי וידאו משנת 1996
קטגוריה:טיטניק
פרדיס (איראן)

**פַרְדִיס** () היא עיר בפרובינציה אלבורז בצפון איראן. העיר נמצאת דרומית לעיר כרג' וכ-40 ק"מ מערבית לבירת איראן טהראן. אוכלוסיית העיר מונה 181,174 אלף אזרחים על פי מפקד האוכלוסין האחרון של איראן משנת 2016.

## היסטוריה
בשנת 2010, נפת כרג', שבה שוכנת העיר פרדיס, התפצלה ממחוז טהראן כחלק מהקמת פרובינציית אלבורז. לאחר שלוש שנים, התפצלה נפת פרדיס מנפת כרג', ובירתה היא העיר פרדיס.

## דמוגרפיה
### אוכלוסייה
על פי מפקד האוכלוסין של איראן משנת 2016 גרו בעיר 181,174 אנשים ב-58,953 דירות.

## קישורים חיצוניים

קטגוריה:איראן: ערים
קטגוריה:אלבורז
ישראל משולם זלמן אשכנזי

הרב **ישראל משולם סלומון** (בשמו המקורי: **הרב ישראל משולם זלמן אשכנזי**) נולד בשנת תפ"ג - 1723, לרבי יעקב עמדין שהיה בנו של ה"חכם צבי". באלטונה שליד המבורג, ונפטר בכ"ט בכסלו תקנ"ה - 21 בדצמבר 1794 בהמבורג שבגרמניה, ושם נקבר.

## ביוגרפיה
הרב סלמון היה רב העיר פודהייצה שבגליציה, משנת תק"ה-1745, בערך עד שנת תקכ"ד-1764 בה היגר ללונדון. בשנת 1764 התמנה לרב בית הכנסת ההמבורגרי המברו שבלונדון. בית הכנסת שילם את משכורתו בסך 150 ליש"ט, והעניק לו 50 ליש"ט להוצאות נסיעה ו-120 ליש"ט להקמת בית בלונדון.

לאחר שהרב הראשי של בריטניה, הרב צבי הירש לוין עזב את לונדון בשנת 1764 הוסכם כי יורשו ימונה על ידי בית הכנסת הגדול ובית הכנסת המברו במשותף. אך הקהילות לא הגיעו להסכמה ביניהם, ומתפללי בית הכנסת הגדול מינו את רבם, דוד שיף, לרב ראשי, ואילו מתפללי בית הכנסת המברו מינו את רבם, ישראל משולם זלמן (שהיה בן דודו של הרב שיף), ונודע באנגליה בשם הרב משולם סולומון, לרב הראשי.

בחירת שני הרבנים גרמה לפילוג ברבנות לונדון. ויהודי הממלכה היו חלוקים מיהו הרב הראשי. הרב סולומון טען לסמכותו כרב הראשי של הממלכה המאוחדת בין השנים 1765 ל-1780, ואילו הרב דוד שיף טען לאותה סמכות בין השנים 1765 ל-1791 (בה נפטר הרב שיף). שני בתי כנסת תמכו ברב סלמון, ושילמו את משכורתו, לעומת בית כנסת אחד שקיבל את הרב שיף (אמנם היה זה בית הכנסת הגדול והעשיר יותר). בהצבעה שנערכה הצביעו 16 מחברי הוועד הבוחר בעד הרב סלמון, ורק 8 הצביעו עבור הרב שיף.

הרב סלומון הכריז על עצמו כראש ק"ק כנסת ישראל ו"רב הקהילות האשכנזיות בממלכה המאוחדת". וכינה את הרב שיף "רבה של לונדון והמחוזות". בשנת 1777 פורסמה תרגום של דרשתו מחודש דצמבר 1776, להצלחת הצבא הבריטי במלחמת העצמאות של ארצות הברית, היה זה הנאום הקדום ביותר מבית כנסת אשכנזי באנגליה שפורסם בדפוס לציבור הרחב.

ככל הנראה יחסיו עם אנשי קהילתו לא היו טובים, וכשהכנסתם ירדה, לא יכלו להמשיך ולשלם את משכורתו של הרב ובשנת 1780 עזב הרב סלמון את לונדון לטובת משרה ברוסיה, כשהקהילה ממשיכה לשלם לו שכר של 50 ליש"ט לחודש עד לפטירתו. לאחר עזיבתו הסתיים הסכסוך, וכל קהילות הממלכה קיבלו ללא עוררין את מרותו של הרב שיף והוא קיבל גם את התואר הרב הראשי של הממלכה המאוחדת.

## נוסח מצבתו

## הערות שוליים

קטגוריה:יהודים גליציאנים
קטגוריה:רבנים אורתודוקסים
קטגוריה:לונדון: רבנים
קטגוריה:רבנים ראשיים של בריטניה
קטגוריה:בריטים ממוצא יהודי-פולני
קטגוריה:ילידי 1723
קטגוריה:נפטרים ב-1794
פלך לובלין

**פלך לובלין** היה גוברניה של האימפריה הרוסית, שבירתו לובלין. שטח הפלך היה 16,831 קמ"ר, ואוכלוסייתו מנתה 1,160,662 תושבים בזמן מפקד האוכלוסין ב-1897. הוא גבל בפלך ראדום במערב, בפלך חולם ופלך ורשה בצפון, בפלך ווהלין במזרח, בממלכת גליציה ולודומריה של האימפריה האוסטרו-הונגרית בדרום. נכון לשנת 1897 פלך לובלין היה מחולק ל־10 אוייזדים. בשנת 1912 חמישה מהם הועברו לפלך חולם, שזה עתה הוקם.

הפלך נוסד בשנת 1837. בשנת 1867 חלק מהשטח שלו הועבר לפלך סדלץ, שזה עתה הוקם. בשנת 1912 פורק פלך סדלץ והשטח הוחזר לפלך לובלין. פלך לובלין התקיים באופן רשמי עד לסופה של האימפריה הרוסית ב־1917. בפועל, הוא הפסיק להתקיים משנת 1915, בעקבות כיבושו על ידי הצבא הגרמני במהלך מלחמת העולם הראשונה. בתום מלחמת העולם הראשונה נכלל שטחו של הפלך בתחומי הרפובליקה הפולנית השנייה.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* לובלין (בירת הפלך)
* חלם (בשנת 1912 הועבר לפלך חלם)
* זמושץ' (בשנת 1912 הועבר לפלך חלם)
* הרוביישוב (בשנת 1912 הועבר לפלך חלם)
* קרסניסטב
* נובו אלכסנדריה
## קישורים חיצוניים

* אודות פלך לובלין באנציקלופדיה יהודית

## הערות שוליים

לובלין
CKAN

**CKAN** (באנגלית: Comprehensive Knowledge Archive Network; בתרגום חופשי: רשת ארכיון הידע המקיפה) היא פורטל נתונים פתוח הכתוב בקוד פתוח ומשמש לאחסון והפצה של נתונים פתוחים. בהשראת יכולות ניהול החבילות של דביאן לינוקס, CKAN התפתחה למערכת קטלוג נתונים רבת עוצמה המשמשת בעיקר מוסדות ציבוריים המבקשים לחלוק את הנתונים שלהם עם הציבור הרחב.

רופוס פולוק פיתח את הגרסה הראשונה של CKAN בשנים 2005-2006. מאגר הקוד של CKAN מתוחזק על ידי Open Knowledge Foundation.

המערכת משמשת הן כפלטפורמה ציבורית ב־Datahub והן בקטלוגים שונים של נתונים ממשלתיים, כגון data.gov.il של ממשלת ישראל, data.gov.uk של בריטניה, ה־Dutch National Data Register, האתר Data.gov של ממשלת ארצות הברית, ו־*Gov 2.0* של ממשלת אוסטרליה. ממשלת מחוז דרום אוסטרליה אף הופכת את נתוני הממשלה לזמינים באופן חופשי לציבור, וממשלת איטליה מעמידה לרשות הכלל את הנתונים החופשיים של מסגרת הנתונים והניתוח בפלטפורמת CKAN עצמה.

## טכנולוגיה פנימית
הקצה האחורי של CKAN, החלק שפועל על שרת האינטרנט, כתוב בעיקר בפייתון. דפי האינטרנט שהיא מציעה למשתמשים בדפדפנים כוללים JavaScript. CKAN שומרת מידע על מערכי הנתונים במסדי נתונים של PostgreSQL. חיפושים מיושמים על ידי Solr. ניתן לדלות התקנות CKAN דרך ממשקי API.

## פרויקטים דומים וחלופות
* Dataverse  מספקת פונקציות דומות ונמצאת בשימוש נרחב עבור נתונים חופשיים.
* DKAN הוא פורטל נתונים פתוח מבוסס דרופל המבוסס בעצמו על CKAN.

## קישורים חיצוניים

* 
* Open Knowledge Foundation
* South Australian Government Data Directory
* Commonly Used Open Data Platforms

## הערות שוליים

קטגוריה:ספריות תוכנה
קטגוריה:נתונים פתוחים
מיס עולם 1983

**מיס עולם 1983** היא תחרות מיס עולם ה-33 במספר.

התחרות נערכה באולם אלברט הול שבלונדון, זוהי תחרות מיס עולם הראשונה שנכללו בה גם מבחני אינטליגנציה למתמודדות, המבחנים הורכבו על ידי פסיכולוגים.

## תוצאות
### מיקום

## שופטים
* לינזי דה פול
* פלאסידו דומינגו

## קישורים חיצוניים

*
*

קטגוריה:מיס עולם
קטגוריה:תחרויות יופי ב-1983
קטגוריה:1983 בממלכה המאוחדת
יוסף ישראל בלוי

הרב **יוֹסֵף יִשְׂרָאֵל בלוי** (מכונה גם **יוסל**) (22 באפריל 1942 –5 בספטמבר 2018) היה רב ואיש ציבור חב"די־ישראלי. שימש כרב מועצה אזורית תמר וכיו"ר המועצה הדתית בקריית מלאכי ועמק הירדן, וכן היה מעורב בהנהלת אגודת חסידי חב"ד בישראל וישיבת תומכי תמימים לוד.

## קורות חייו
נולד ב־22 באפריל 1942 ה' באייר תש"ב בירושלים, לברוך יהודה בלוי בן הרב משה בלוי מראשי אגודת ישראל, ולרחל טעמרל בלוי אביה יעקב מאיר בוקסביום נספה בשואה

התגורר בילדותו ברחוב שמואל הנביא בשכונה שבאותם ימים נקראה בית ישראל החדשה. למד בישיבת עץ חיים, ובכל ערב היה הולך ללמוד בישיבת מיר, בגיל 19 התקרב לחסידות חב"ד בעקבות אחיו הרב טוביה בלוי ועבר ללמוד בישיבת תומכי תמימים לוד, ובהמשך נסע לניו יורק ללמוד בישיבת תומכי תמימים ליובאוויטש (המרכזית – 770) למשך כשנה לפני חתונתו כיהן כשליח חב"ד לזמן קצר בניו ג'רזי, נישא למרים בת שלמה ושרה הינדא גוטמן.

לאחר חתונתו חזר לישראל ועבד כמזכיר במשרדי ישיבת תומכי תמימים לוד תחת הרב אפרים וולף. כחלק מהתפקיד היה באחריותו להעביר עדכון יומי מהנעשה במוסדות לרבי

במהלך השנים התגייס לצבא ובמסגרת שירות המילואים והגיע עד לדרגת סגן אלוף בפיקוד העורף.

כמו כן עבד וניהל את בית הספר למלאכה (כפר חב"ד), ופעל למען הקמת סניף בית הספר בקרית מלאכי. היה מעורב בהקמת שיכון חב"ד לוד שכונת קריית חב"ד בעיר צפת ושכונת נחלת הר חב"ד בקריית מלאכי, כחלק מעבודתו באגודת חסידי חב"ד בישראל. וכשקמה שכונת נחלת הר חב"ד עבר הרב בלוי להתגורר בה.

הרב בלוי היה חבר בארגון הגג למוסדות חב"ד, וחבר בוועד למען שלמות הארץ, פעל רבות למען תיקון חוק מיהו יהודי.

הרב בלוי גייס כסף למען הקמת כולל 'פעמי יעקב' בראשות הרב משה יהודה לייב לנדא, היה רב במועצה אזורית תמר במסגרת תפקידו פעל למען הכשרות במלונות ים המלח. הוא אף החזיר אנשים רבים בתשובה, והממונה על המועצה הדתית קריית מלאכי כנציג מטעם המפד"ל, ויו"ר המועצה הדתית עמק הירדן.

היה מעורב בהקמת אור אבנר יחד עם לב לבייב, וכן בהקמת ארגון קונגרס יהודי בוכרה, כמו כן היה היועץ לענייני חרדים וברית המועצות של שרי החינוך זבולון המר ויוסי שריד ומנכ"לי המשרד זבולון אורלב ובן ציון דל.

היה מעורב רבות במערכות המשפטיות בנוגע לאגודת חסידי חב"ד בישראל.

כתב אוטוביוגרפיה אשר פורסמה לאחר פטירתו.

נפטר בגיל 76 ב-5 בספטמבר 2018לאחר שחלה במחלת הסרטן, והובא למנוחות בבית העלמין בקריית מלאכי .

## משפחתו
### אחיו
* הרב יעקב בלוי
* הרב טוביה בלוי
* הרב עמרם בלוי

### מבניו
* מנחם מענדל - יו"ר כולל חב"ד בישראל
* ברוך יהודה - מנכ"ל רשת מוסדות אור אבנר וקונגרס יהודי בוכרה העולמי
* ישעיהו חיים צבי - מנהל אגף בכולל חב"ד 

## קישורים חיצוניים
* 

## הערות שוליים

קטגוריה:רבני מועצות אזוריות
קטגוריה:חסידי חב"ד
קטגוריה:משפחת בלוי
קטגוריה:סגני-אלופים בצה"ל
קטגוריה:חיילי פיקוד העורף
קטגוריה:מועצה אזורית תמר: אישים
קטגוריה:קריית מלאכי: רבנים
קטגוריה:ישראלים שנולדו ב-1942
קטגוריה:ישראלים שנפטרו ב-2018
לא רואה כלום בעיניים

"**לא רואה כלום בעיניים**" הוא סינגל שהוקלט על ידי הזמר הישראלי איתי לוי. את השיר הוציאה ב-30 בספטמבר 2024 לאור חברת התקליטים רות הפקות כסינגל שלא מתוך אלבום אולפן. הוא הופץ לשירותי הסטרימינג, דוגמת ספוטיפיי ואפל מיוזיק, על ידי Mobile1 Music.

## רקע וכתיבה
"לא רואה כלום בעיניים" נכתב והולחן על ידי אושר כהן, תמר יהלומי ויונתן קלימי. על הפקתו המוזיקלית היו יהלומי וקלימי אחראים. השיר מתאר מערכת יחסים סוערת וכואבת, שבה הדובר מתמודד עם הפרידה מאהובתו. הוא מרגיש חסר אונים, כשנאלץ לצפות בה עם מישהו אחר. לאורך השיר מבטא הדובר את התמכרותו הרגשית אליה, וכיצד איתה מרגיש שקט פנימי.

בנוסף, הדובר תוהה מדוע הוא לא יכול להחזיק אותה בכוח. יש תחושת ניתוק וחוסר יכולת להתקדם. השבת, שנזכרת פעמיים בשיר, מסמלת תקופה המתנה ושקט מדומה.

## הצלחה מסחרית
"לא רואה כלום בעיניים" הושמע רבות בתחנות הרדיו בישראל. הוא הגיע בשיאו למקום השלישי במצעד הפזמונים השבועי של מדיה פורסט, המבוסס על נתוני איירפליי. במצעד ההיטליסט דורג במקום ה-43.

## מיקומי שיא

## הערות שוליים

קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי אושר כהן
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
בתיה רוזנטל

**בתיה רוזנטל** (נולדה ב-24 במרץ 1956) היא שחקנית עבר ומעצבת תלבושות ישראלית.

## ביוגרפיה
רוזנטל נולדה במצרים ועלתה לישראל בגיל שנה. היא גדלה בעיר חולון. היא בוגרת בית הספר למשחק "ניסן נתיב", 1980.  

לאחר שסיימה את לימודיה בבית הספר ניסן נתיב, רוזנטל הייתה אמורה לשחק בתפקיד הראשי בסרט "פצעי בגרות 80", ולגלם את דמותה של סוזי (דליה שימקו). היא ניגשה לאודישן וזאב רווח הודיע לה כי התקבלה לתפקיד, אך למחרת גילתה בעיתון כי התפקיד הוענק לשחקנית אחרת.

שנה וחצי לאחר מכן זאב רווח כתב את התסריט לסרטו הבא, "אדון ליאון", בו גילמה רוזנטל את דליה מויאל, בתו של ליאון (זאב רווח) בתפקיד ראשי.

## פילמוגרפיה

### כשחקנית

### כמעצבת

## פרסים ומועמדויות

## חיים אישיים
רוזנטל נשואה, היא אמו של המוזיקאי ליאור פרלה. לרוזנטל חנות עיצוב בגדים בתל אביב, וכן היא מעצבת תלבושות לסרטי קולנוע והצגות.

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:מעצבות תלבושות ישראליות
קטגוריה:מעצבי תלבושות ישראלים
קטגוריה:ישראליות שנולדו ב-1956
קטגוריה:ישראלים שנולדו ב-1956